**בחנו את עצמכם: בעלי חיים בתנ"ך**

**שאלה 1**

**שאלה:** איזה שילוב לא מתקיים בחזון אחרית הימים שמתחיל במילים "וגר זאב עם כבש"?

**תשובות:**

א. "נמר עם גדי ירבץ" ב. "עגל וכפיר ומריא יחדיו" ג. "פרה ודב תרעינה יחדיו ירבצו ילדיהן" ד. **"אריה וציפור יחדיו ישבותו"**

**[ מקור: ישעיהו פרק י"א, פס' ו':** "וְגָר זְאֵב עִם-כֶּבֶשׂ..."]

**שאלה 2**

**שאלה:** אילו ציווים נצטוו באופן דומה אדם-חוה והחיות בגן עדן?

**תשובות:**

א. לכבוש את הארץ **ב. לאכול צמחים** ג. לעבוד ולשמור על גן עדן.  ד.לא לאכול מעץ הדעת

**[ מקור: בראשית פרק א', פס' כ"ט-ל':** "וַיֹּאמֶר אֱלֹהִים, הִנֵּה נָתַתִּי לָכֶם אֶת-כָּל-עֵשֶׂב זֹרֵעַ זֶרַע אֲשֶׁר עַל-פְּנֵי כָל-הָאָרֶץ, וְאֶת-כָּל-הָעֵץ אֲשֶׁר-בּוֹ פְרִי-עֵץ, זֹרֵעַ זָרַע:  לָכֶם יִהְיֶה, לְאָכְלָה. וּלְכָל-חַיַּת הָאָרֶץ וּלְכָל-עוֹף הַשָּׁמַיִם וּלְכֹל רוֹמֵשׂ עַל-הָאָרֶץ, אֲשֶׁר-בּוֹ נֶפֶשׁ חַיָּה, אֶת-כָּל-יֶרֶק עֵשֶׂב, לְאָכְלָה; וַיְהִי-כֵן."]

**שאלה 3**

**שאלה:** מה היו הסימנים שעבד אברהם רצה שיתממשו בנערה שייקח ליצחק?

**תשובות:**

א. הוא יבקש ממנה להשקות את גמליו והיא תעשה זאת. **ב. הוא יבקש ממנה לשתות והיא תשקה אותו וגם תציע להשקות את גמליו.** ג. היא תציע להלין אותו ואת גמליו בבית אביה. ד. היא תראה לו איפה הבאר שממנה ניתן לשאוב מים עבורו ועבור גמליו.

**[ מקור: בראשית פרק כ"ד, פס' י"ד**: "ְהָיָה הַנַּעֲרָ, אֲשֶׁר אֹמַר אֵלֶיהָ הַטִּי-נָא כַדֵּךְ וְאֶשְׁתֶּה, וְאָמְרָה שְׁתֵה, וְגַם-גְּמַלֶּיךָ אַשְׁקֶה--אֹתָהּ הֹכַחְתָּ, לְעַבְדְּךָ לְיִצְחָק, וּבָהּ אֵדַע, כִּי-עָשִׂיתָ חֶסֶד עִם-אֲדֹנִי."]

**שאלה 4**

**שאלה:** באיזה הקשר נאמר "עַל-מָה הִכִּיתָ אֶת-אֲתֹנְךָ, זֶה שָׁלוֹשׁ רְגָלִים"?

**תשובות:**

**א. אתון רואה את מלאך ה' ומסרבת להמשיך בדרך כשבלעם אינו רואה את המלאך.** ב. שאול מחפש את האתונות של אביו. ג. בדרכם של המרגלים בארץ לפני חטא המרגלים. ד. שמשון מכה בפלשתים ברמת לחי.

**[ מקור: במדבר פרק כ"ב, פס' ל"ב**: וַיְגַל יְהוָה, אֶת-עֵינֵי בִלְעָם, וַיַּרְא אֶת-מַלְאַךְ יְהוָה נִצָּב בַּדֶּרֶךְ, וְחַרְבּוֹ שְׁלֻפָה בְּיָדוֹ; וַיִּקֹּד וַיִּשְׁתַּחוּ, לְאַפָּיו. לב וַיֹּאמֶר אֵלָיו, מַלְאַךְ יְהוָה, עַל-מָה הִכִּיתָ אֶת-אֲתֹנְךָ, זֶה שָׁלוֹשׁ רְגָלִים"]

**שאלה 5**

**שאלה:** מאיזה פסוק חז"ל למדים על מצוות צער בעלי חיים?

**תשובות:**

**א. "כִּי תִרְאֶה חֲמוֹר שֹׂנַאֲךָ רֹבֵץ תַּחַת מַשָּׂאוֹ וְחָדַלְתָּ מֵעֲזֹב לוֹ עָזֹב תַּעֲזֹב עִמּוֹ" (שמות פרק כ"ג פסוק ה')**ב. "לֹא-תִרְאֶה אֶת-חֲמוֹר אָחִיךָ אוֹ שׁוֹרוֹ, נֹפְלִים בַּדֶּרֶךְ, וְהִתְעַלַּמְתָּ, מֵהֶם: הָקֵם תָּקִים, עִמּוֹ. " (דברים פרק כ"ב פסוק ד'). ג. "וְהָיְתָה הַקֶּשֶׁת, בֶּעָנָן; וּרְאִיתִיהָ, לִזְכֹּר בְּרִית עוֹלָם, בֵּין אֱלֹהִים, וּבֵין כָּל-נֶפֶשׁ חַיָּה בְּכָל-בָּשָׂר אֲשֶׁר עַל-הָאָרֶץ." (בראשית פרק ט', פסוק ט"ז). ד. "יוֹדֵעַ צַדִּיק, נֶפֶשׁ בְּהֶמְתּוֹ; וְרַחֲמֵי רְשָׁעִים, אַכְזָרִי." (משלי פרק י"ב פסוק י').

**שאלה 6**

**שאלה:** מיהו הנביא שבחזונו חוזה לעתיד לבוא ברית עם "חיות השדה ועם עוף השמים ורמש האדמה"?

**תשובות:**

א. ישעיהו. ב. ירמיהו. ג. יחזקאל. **ד. הושע**.

**[ מקור: הושע פרק ב', פס' כ':** " וְכָרַתִּי לָהֶם בְּרִית, בַּיּוֹם הַהוּא, עִם-חַיַּת הַשָּׂדֶה וְעִם-עוֹף הַשָּׁמַיִם, וְרֶמֶשׂ הָאֲדָמָה"]

**שאלה 7**

**שאלה:** מדוע שובתים בשבת לפי המשך הפסוק "שֵׁשֶׁת יָמִים תַּעֲשֶׂה מַעֲשֶׂיךָ, וּבַיּוֹם הַשְּׁבִיעִי תִּשְׁבֹּת-לְמַעַן יָנוּחַ..."?

**תשובות:**

א. בשביל שבן האמה יוכל לנוח. ב. בשביל שהגר יוכל לנוח. ג. בשביל שהשור והחמור יוכלו לנוח. **ד. כל התשובות נכונות.**

**[ מקור: שמות פרק כ"ג, פס' י"ב:** "שֵׁשֶׁת יָמִים תַּעֲשֶׂה מַעֲשֶׂיךָ, וּבַיּוֹם הַשְּׁבִיעִי תִּשְׁבֹּת-לְמַעַן יָנוּחַ, שׁוֹרְךָ וַחֲמֹרֶךָ, וְיִנָּפֵשׁ בֶּן-אֲמָתְךָ, וְהַגֵּר."]

**שאלה 8**

**שאלה:** מאיזה פסוק נפסקה ההלכה שצריך להאכיל קודם את בעלי החיים לפני שהאדם אוכל?

**תשובות:**

**א. "וְנָתַתִּי עֵשֶׂב בְּשָׂדְךָ, לִבְהֶמְתֶּךָ; וְאָכַלְתָּ, וְשָׂבָעְתָּ." (דברים פרק י"א פסוק ט"ו)** ב. "יָדַע שׁוֹר קֹנֵהוּ וַחֲמוֹר אֵבוּס בְּעָלָיו." (ישעיה, פרק א' פסוק ג'). ג. "וְהַשְּׂעֹרִים וְהַתֶּבֶן לַסּוּסִים וְלָרָכֶשׁ יָבִאוּ אֶל הַמָּקוֹם אֲשֶׁר יִהְיֶה שָּׁם אִישׁ כְּמִשְׁפָּטוֹ" (ספר מלכים א', פרק ה', פסוק ח'). ד. "כָּל עֵצְךָ וּפְרִי אַדְמָתֶךָ יְיָרֵשׁ הַצְּלָצַל:" (ספר דברים, פרק כ"ח, פסוק מ"ב)

**שאלה 9**

**שאלה:** איזה מהמצוות הבאות אינה אחת משבע מצוות בני נוח?

**תשובות:**

א. מצוות הקמת מערכת משפט  ב. איסור אכילת אבר מן החי **ג. מצוות כיבוד הורים.** ד. איסור רצח

**[ מקור: בראשית פרק ט', פס' ד':** "אַךְ בָּשָׂר בְּנַפְשׁוֹ דָמוֹ לֹא תֹאכֵלוּ.".]

**שאלה 10**

**שאלה:** בין אילו שתי קבוצות מקביל קהלת?

**תשובות:**

א. בהמות ודגים. ב. בני ובנות אדם. **ג. בני אדם ובהמות.** ד. בני ישראל ועמי הארץ

**[ מקור: קהלת פרק ג', פס' י"ט:** "כִּי מִקְרֶה בְנֵי הָאָדָם וּמִקְרֶה הַבְּהֵמָה וּמִקְרֶה אֶחָד לָהֶם כְּמוֹת זֶה כֵּן מוֹת זֶה וְרוּחַ אֶחָד לַכֹּל וּמוֹתַר הָאָדָם מִן הַבְּהֵמָה אָיִן כִּי הַכֹּל הָבֶל".]